Z Rownego/Rohne. Pětk, 27. julija su měli zasej swój lěśojski swěźeń na Njepilic dwórje. Wjele lět južo to swěśe, lětosa jo to było 19. raz. To jo góźba za spěchowańske towaristwo Njepilic dwór z. t. se wuźěkowaś pla tych, ako su zarědowanja lěta pódpěrowali a sobu źěłali.
Wšak su how pokazane na kuždu ruku, ako pomaga, jo gronił Manfred Nickel wót togo towaristwa. Pilne pódpěrowarje maju ze jsow Slěpjańskeje wósady, towaristwow a cłonkow wognjoweje wobory. Wjelgin wutšobnje su se te „njepilicarje“ teke wuźěkowali pla Grodkojskich gercow (Bläsergilde), ako jo mjaztym stawna kapała na Njepilic dwórje. Teke na tom lěśojskem swěźenju su wóni grali. Jich wjednik, Roland Bartko, ma mjaztym wjele serbskich titelow w repertoirje.
szl_Latn szl_Latn